"Setswana Puo ya Gae (HL)/P2 9 DBE/Ngwanaitseele 2022 NSC POTSO 4: DIPOTSO TSE DIKHUTSHWANE Buisa nopolo e e latelang, mme o arabe dipotso. NELSON MANDELA – RK Modisa 1 Ke kgagapa ya malemelagotlhe, 2 Ke maila-go-kgotlhwa, morwa Mandela 3 Mmueledi wa ditshwanelo tsa botho, 4 Morati le mofemedi wa 'fatshe la gaabo. 5 E rile a gololwa kgolegelong, 6 Lefatshe la duma phetelela, 7 Puo temokerasi ya phunyeletsa dithaba, 8 Ka morwa Mandela a ne a menne phatla. 9 Bangwe baeteledipele ba tsutsubanya mariba 10 Ka ba boifa Nelson wa Lethosa Madiba 11 Ba re: o ne a gololelwang sekamotho seo? 12 Ka a tlile go tsholola megopo re e tsholetswe. 13 Aforikaborwa a nna puo lefatshe ka bophara, 14 Ntswe ja gagwe ja phunyeletsa mawatle, 15 A goeletsa Aforikaborwa yo mošwa, 16 Aforikaborwa yo o se nang kgobelelo. 17 Kgalema morwa nkaikhuna wa mmala wa sebilo, 18 Barwa le barwadi ba gago ba go lebile, 19 Ga ba bolo go fetoga masiela fatsheng la bona, 20 Kgalema Enke, kgalema morwa Mandela. 4.1 Ke kgankgolo efe e mmoki a e toutang mo lebokong le? (2) 4.2 Goreng mmoki a dirisitse sekapuo sa tshwantshiso mo moleng wa 1? (2) 4.3 Faa ponagalo ya poko e e tlhagelelang mo moleng wa 4 le mosola wa yona. (2) 4.4 Tlhalosa bokao jwa mela 18 le 19 jaaka e dirisitswe mo lebokong. (2) 4.5 Leboko le, le nnile le thotloetso efe mo go wena? (2) [10] LE Kwalololo e ileditswe Phetla"